CELEX: 32010D0316
Language: et
Date: 2010-06-03 00:00:00
Title: 2010/316/: Nõukogu otsus, 3. juuni 2010 , millega kehtestatakse Euroopa Liidu nimel toiduabi komitees vastuvõetav seisukoht 1999. aasta toiduabi konventsiooni pikendamise kohta

10.6.2010   
            
            
               ET
            
            
               Euroopa Liidu Teataja
            
            
               L 142/7
            
         NÕUKOGU OTSUS,
   3. juuni 2010,
   millega kehtestatakse Euroopa Liidu nimel toiduabi komitees vastuvõetav seisukoht 1999. aasta toiduabi konventsiooni pikendamise kohta
   (2010/316/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 214 lõiget 4 ja artikli 218 lõiget 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               1999. aasta toiduabi konventsioon sõlmiti Euroopa Ühenduse nimel nõukogu otsusega 2000/421/EÜ (1) ning seda pikendati toiduabi komitee otsustega 2003., 2005., 2007., 2008. ja 2009. aasta juunis, nii et see jääb jõusse kuni 30. juunini 2010.
            
         
               (2)
            
            
               1995. aasta teraviljakaubanduse konventsioon kehtib kuni 30. juunini 2011.
            
         
               (3)
            
            
               1999. aasta toiduabi konventsioon kaotab kehtivuse 30. juunil 2010 ja selle uuendamist käsitletakse ametlikult 4. juunil 2010. aastal toimuval toiduabi komitee 102. istungil.
            
         
               (4)
            
            
               Toiduabi komitee 101. istungil 9. detsembril 2009 väljendasid mõned liikmed oma valmisolekut pikendada 1999. aasta toiduabi konventsiooni ühe aasta võrra kuni 30. juunini 2011. Euroopa Liit asus seisukohale, et ta töötab selle suunas, et 2010. aasta juunis saaks vastu võtta otsuse 1999. aasta toiduabi konventsiooni tuleviku suhtes ning et ettevalmistusi võiks kohe alustada ilma, et see piiraks 2010. aasta juunis toiduabi komitee 102. istungil esitatavat ametlikku seisukohta.
            
         
               (5)
            
            
               Toiduabi komitee 102. istungiks ettevalmistatava Euroopa Liidu seisukoha jaoks on kaks stsenaariumi:
               
                           a)
                        
                        
                           toiduabi komitee liikmete vaheliste 1999. aasta toiduabi konventsiooni tulevikku käsitlevate aruteludega seoses on toiduabi komitee 102. istungiks saavutatud märkimisväärseid edusamme (st on õigustatud lootus, et 2010. aasta jooksul alustatakse uusi läbirääkimisi 1999. aasta toiduabi konventsiooni üle/alustatakse läbirääkimisi uue konventsiooni üle), mistõttu oleks kõige asjakohasem pikendada konventsiooni veel ühe aasta võrra. Seejärel alustaks komisjon Euroopa Liidu toimimise lepingu artiklis 218 sätestatud menetlust, millega soovitatakse nõukogul anda luba läbirääkimiste alustamiseks ning võtta vastu läbirääkimisjuhised, või
                        
                     
                           b)
                        
                        
                           toiduabi komitee liikmete vaheliste 1999. aasta toiduabi konventsiooni tulevikku käsitlevate aruteludega seoses ei ole toiduabi komitee 102. istungiks saavutatud märkimisväärseid edusamme, mistõttu ei oleks asjakohane 1999. aasta toiduabi konventsiooni veel ühe aasta võrra pikendada, ning komisjon peaks Euroopa Liidu ja selle liikmesriikide nimel olema ametlikult vastu 1999. aasta toiduabi konventsiooni pikendamise suhtes toiduabi komitees konsensuse saavutamisele.
                        
                     
         
               (6)
            
            
               Seetõttu tuleks toiduabi komitees Euroopa Liitu esindavale komisjonile anda nõukogu otsusega volitus kas olla 1999. aasta toiduabi konventsiooni kehtivuse aasta võrra (s.o kuni 30. juunini 2011) pikendamise poolt, kui lõike 5 punktis a sätestatud tingimus on täidetud, või kui see tingimus ei ole täidetud, olla vastu toiduabi komitees saavutatavale konsensusele kehtivuse pikendamise osas,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu seisukoht toiduabi komitees on olla selle poolt, et 1999. aasta toiduabi konventsiooni pikendatakse ühe aasta võrra, st 30. juunini 2011, tingimusel et komitee liikmete vaheliste 1999. aasta toiduabi konventsiooni tulevikku käsitlevate aruteludega seoses on toiduabi komitee 4. juunil 2010. aastal toimuvaks 102. istungiks saavutatud märkimisväärseid edusamme (st on õigustatud lootus, et 2010. aasta jooksul alustatakse uusi läbirääkimisi 1999. aasta toiduabi konventsiooni üle/alustatakse läbirääkimisi uue konventsiooni üle).
   Kui nimetatud tingimus ei ole täidetud, on Euroopa Liit vastavalt toiduabi komitee töökorra eeskirjale nr 13 ametlikult vastu toiduabi komitees 1999. aasta toiduabi konventsiooni kehtivuse pikendamise osas konsensuse saavutamisele.
   Artikkel 2
   Komisjon on volitatud väljendama toiduabi komitees ühte artiklis 1 sätestatud seisukohtadest.
   
      Luxembourg, 3. juuni 2010
      
         
            Nõukogu nimel
         
         
            eesistuja
         
         A. PÉREZ RUBALCABA
      
   
   
      (1)  EÜT L 163, 4.7.2000, lk 37.